**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏՈՒԹՅՈՒՆ-ՄԱՍՆԱՎՈՐ ԳՈՐԾԸՆԿԵՐՈՒԹՅԱՆ ՊԱՅՄԱՆԱԿԱՆ ԵՎ ՈՒՂՂԱԿԻ ՊԱՐՏԱՎՈՐՈՒԹՅՈՒՆՆԵՐԻ ԹՈՒՅԼԱՏՐԵԼԻ ՍԱՀՄԱՆԱՉԱՓ ՍԱՀՄԱՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ՀՀ էկոնոմիկայի նախարարություն
 | 24.02.2022թ. |
| N01/4337-2022 |
| 1. Նախագծի 3-րդ կետով սահմանվում է, որ պայմանական պարտավորությունների նույնականացման և դրանց՝ յուրաքանչյուր տարվա հանրագումարը հաշվարկելու նպատակով կիրառվում են նաև լիազոր մարմնի կողմից սահմանված այլ մեթոդաբանություններ և ուղեցույցներ։ Այս կապակցությամբ առաջարկում ենք հստակեցնել իրավական ակտերի այն շրջանակը, որով կարգավորվելու է վերոգրյալ հաշվարկների իրականացումը: |  Ընդունվել էՆախագծից հանվել է 3-րդ կետը:  |
|  2. Նախագծի հիմնավորման 3-րդ մասի համաձայն՝ ըստ միջազգային փորձի՝ պարտավորությունների առաստաղի սահմանման համար հիմք են հանդիսանում պարտք/ՀՆԱ հարաբերակցությունը և պետություն-մասնավոր գործընկերության (այսուհետ՝ ՊՄԳ) իրականացման փորձը։ Վերջինիս առնչությամբ առաջարկում ենք ընդլայնել ուսումնասիրված երկրների շրջանակը՝ հաշվի առնելով Հայաստանի Հանրապետությանը՝ վերոգրյալ չափանիշներով համադրելի երկրների փորձը նույնպես։ | Ընդունվել է Ուղղակի պարտավորությունների սահմանաչափի կարգավորում կիրառող երկրների թիվը մեծ չէ, հետևաբար վերլուծությունն իրականցվել է հասանելի տվյալների հիման վրա։ |
|  3.Հաշվի առնելով վերոնշյալը, ինչպես նաև ՀՀ պետական պարտք/ՀՆԱ հարաբերակցության կառավարման ՀՀ կառավարության որդեգրած քաղաքականությունը և ՊՄԳ ակտիվ խթանմամբ հնարավոր ապագա ծրագրերի միջոցով լրացուցիչ եկամուտներ գեներացնելու հանգամանքը՝ առաջարկում ենք հետաձգել նախագծերի ընդունումը՝ հետագայում առավել լայն և պարտավորությունների՝ ըստ էության առաստաղներ սահմանելու նպատակով: |   Չի ընդունվել30.06.2021թ. ընդունված ՊՄԳ օրենքում փոփոխություններ կատարելու մասին ՀՀ օրենքի՝ հոդված 19-ի 3-րդ կետում նշվում է, որ ՊՄԳ պարտավորությունների թույլատրելի սահմանաչափի վերաբերյալ «Պետություն-մասնավոր գործընկերության մասին» օրենքով և սույն օրենքով սահմանված կարգավորումներն ընդունվում են Կառավարության որոշումներով՝ 180 օրացուցային օրվա ընթացքում:Միաժամանակ, ՊՄԳ-ների պայմանական և ուղղակի պարտավորությունների առաստաղը բացարձակ մեծությամբ ավելացնելլու ճանապարհը ՀՆԱ-ի աճն է: |
| 1. ՀՀ արդարադատության նախարարություն
 | 22.03.2022թ. |
| N01/27.2/12082-2022 |
|  1. Նախագծի 1-ին կետով առաջարկվում է Հայաստանի Հանրապետությունում պետություն-մասնավոր գործընկերության պայմանական պարտավորությունների թույլատրելի սահմանաչափ սահմանել տարեկան 3 տոկոս՝ հաշվարկի իրականացման տարվա Հայաստանի Հանրապետության ծրագրային համախառն ներքին արդյունքի նկատմամբ: Նախագծի նախաբանում որպես ենթաօրենսդրական նորմատիվ իրավական ակտի ընդունման իրավական հիմք նախատեսված են «Պետություն-մասնավոր գործընկերության մասին» օրենքի 2-րդ հոդվածի 1-ին մասի 16-րդ և 16.1-ին կետերը, համաձայն որոնց՝ *«16) ՊՄԳ պայմանական պարտավորությունների թույլատրելի սահմանաչափ` սույն օրենքն ուժի մեջ մտնելուց հետո կնքված ՊՄԳ պայմանագրերի գծով Հայաստանի Հանրապետության պայմանական պարտավորությունների առավելագույն սահմանաչափ: Հայաստանի Հանրապետության պայմանական պարտավորությունների հաշվարկման և գնահատման մեթոդաբանությունը սահմանում է Կառավարությունը.**16.1) ՊՄԳ ուղղակի պարտավորությունների թույլատրելի սահմանաչափ` սույն օրենքն ուժի մեջ մտնելուց հետո կնքված ՊՄԳ պայմանագրերի գծով Կառավարության կողմից սահմանվող` Հայաստանի Հանրապետության ուղղակի պարտավորությունների տարեկան սահմանաչափ.»:*Այս առումով հարկ ենք համարում անդրադառնալ հետևյալ կարգավորումներին.Հայաստանի Հանրապետության Սահմանադրության 6-րդ հոդվածի 1-ին մասի համաձայն՝ *պետական և տեղական ինքնակառավարման մարմիններն ու պաշտոնատար անձինք իրավասու են կատարելու միայն այնպիսի գործողություններ, որոնց համար լիազորված են Սահմանադրությամբ կամ օրենքներով:*Հայաստանի Հանրապետության Սահմանադրության 6-րդ հոդվածի 2-րդ մասի համաձայն՝ *Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Լիազորող նորմերը պետք է համապատասխանեն իրավական որոշակիության սկզբունքին:*«Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ *(…) Ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության*[*6-րդ հոդվածի 2-րդ մասով*](http://www.irtek.am/views/act.aspx?aid=150549)*սահմանված լիազորող նորմեր:*Վերոգրյալ կարգավորումների համակարգային վերլուծությունից պարզ է դառնում, որ ***պետական*** *և տեղական ինքնակառավարման* ***մարմիններն******ու պաշտոնատար անձինք*** *իրավասու են կատարելու միայն այնպիսի գործողություններ, որոնց համար անմիջականորեն* ***լիազորված են Սահմանադրությամբ կամ օրենքներով***, *ընդ որում՝ տվյալ մարմինների կողմից ենթաօրենսդրական նորմատիվ իրավական ակտեր ընդունելու* ***լիազորությունը պետք է նախատեսված լինի օրենքով****, իսկ լիազորող նորմերը պետք է համապատասխանեն* ***իրավական որոշակիության սկզբունքին****:*Տվյալ պարագայում անդրադառնալով Նախագծի նախաբանում նշված լիազորող նորմերի բովանդակությանը, հարկ է նկատել, որ «Պետություն-մասնավոր գործընկերության մասին» օրենքի 2-րդ հոդվածի 1-ին մասի 16-րդ և 16.1-ին կետերում ամրագրված կարգավորումները Հայաստանի Հանրապետության կառավարությանը իրավասություն են վերապահում սահմանելու միայն ***ՊՄԳ ուղղակի պարտավորությունների թույլատրելի սահմանաչափը***, իսկ *ՊՄԳ պայմանական պարտավորությունների թույլատրելի սահմանաչափ սահմանելու իրավասության վերաբերյալ* դրույթներ առկա չեն:Ուստի, նկատի ունենալով վերոգրյալը և հիմք ընդունելով ՀՀ Սահմանադրության 6-րդ հոդվածի, «Նորմատիվ իրավական ակտերի մասին» օրենքի 13-րդ հոդվածի պահանջները՝ հարկ ենք համարում նշել, որ Նախագծի նախաբանում անհրաժեշտ է հղում կատարել այն իրավական նորմին, որը ուղղակիորեն իրավասություն է տալիս ՀՀ կառավարությանը սահմանելու *ՊՄԳ պայմանական պարտավորությունների թույլատրելի սահմանաչափը:*Նույն դիտարկումը վերաբերելի է նաև Նախագծի 3-րդ կետում ամրագրված կարգավորմանը: |  Ընդունվել էՆախագծի նախաբանում կատարվել է համապատասխան լրացում՝ հղում է կատարվում նաև «Պետություն-մասնավոր գործընկերության մասին» օրենքում լրացումներ և փոփոխություններ կատարելու մասին» 2021 թվականի հունիսի 30-ի ՀՕ-284-Ն օրենքի 19-րդ հոդվածի 3-րդ մասին |
|   2. Հիմք ընդունելով «Նորմատիվ իրավական ակտերի մասին» օրենքի 12-րդ հոդվածի 1-ին մասի պահանջները, համաձայն որոնց՝ նորմատիվ իրավական ակտը ունենում է վերնագիր, որը համապատասխանում է նորմատիվ իրավական ակտի բովանդակությանը, և նկատի ունենալով այն հանգամանքը, որ Նախագծով բացի Հայաստանի Հանրապետության պետություն-մասնավոր գործընկերության պայմանական և ուղղակի պարտավորությունների թույլատրելի սահմանաչափ սահմանելու մասին կարգավորումներ նախատեսելուց, Նախագծի 3-րդ կետով նախատեսվում է սահմանել նաև այլ կարգավորում, որը վերաբերվում է պայմանական պարտավորությունների նույնականացմանը և դրանց յուրաքանչյուր տարվա հանրագումարը հաշվարկելուն՝ հարկ ենք համարում նշել, որ Նախագծի վերնագիրն անհրաժեշտ է համապատասխանեցնել Նախագծով առաջարկվող կարգավորումների բովանդակությանը: | Ընդունվել է Նախագծի համապատասխան դրույթը հանվել է: |
| 1. **ՀՀ վարչապետի աշխատակազմի իրավաբանական վարչության**
 | 11.04.2022թ. |
| N02/16.6/11112-2022 |
|  Նախագծի նախաբանում բացակայում է այն նորմին հղումը, որը լիազորում է ՀՀ կառավարությանը սահմանել ՀՀ-ում պետություն-մասնավոր գործընկերության պայմանական պարտավորությունների թույլատրելի սահմանաչափը։ | Ընդունվել է Նախագծի նախաբանում կատարվել է համապատասխան լրացում՝ հղում է կատարվում նաև «Պետություն-մասնավոր գործընկերության մասին» օրենքում լրացումներ և փոփոխություններ կատարելու մասին» 2021 թվականի հունիսի 30-ի ՀՕ-284-Ն օրենքի 19-րդ հոդվածի 3-րդ մասին |